
  
    
      
    
  


  Krá­ľov­ské vraž­de­nie


  S.S.Van Dine


  



  



  Preklad: Staša Jílovská


  Obálka: Juan Gris - Detail of Jeu d'échecs (The Chec­ker­bo­ard). Vy­tvo­rené v programe Canva.


  



  Vy­da­va­teľ­stvo Za­bud­nuté Knihy, Bra­ti­slava


  www.za­bud­nu­tek­nihy.eu


  



  ISBN 978-80-8263-206-7 (EPUB)


  ISBN 978-80-8263-207-4 (MOBI)


  



  [image: logo]


  I. Kto zabil Leoparda?


  So­bota 2. apríla na­po­lud­nie


  Zo všetkých kri­mi­nál­nych prípadov, v ktorých hral Philo Vance úlohu ne­ofi­ciál­neho de­tek­tíva, bol naj­ta­jom­nej­ším, naj­čud­nej­ším, zdanlivo naj­ne­po­cho­pi­teľ­nej­ším a určite práve ten, o ktorom píšem - Krá­ľov­ské vraž­de­nie. Po Via­no­ciach Vance od­ces­to­val do Švaj­čiar­ska, aby si oddýchol pri zimných športoch. Keď sa koncom februára vrátil do New Yorku, zahĺbil sa do li­te­rár­nej práce, ktorú už dávno plánoval – jed­not­ného prekladu hlavných zlomkov Menandra, ktoré objavili v egypt­ských pa­py­ru­soch niekedy na začiatku storočia. Vyše mesiac sa horlivo venoval tejto ne­vďač­nej úlohe. Neviem, či by svoj preklad dokončil, alebo nie, keby jeho prácu ne­pre­ru­šili. Pracoval vždy horlivo a duch bádania a in­te­lek­tu­ál­neho dob­ro­druž­stva v ňom ne­pres­tajne zápasil s námahou a ste­re­oty­pom, po­treb­nými pri vedeckej tvorbe. Pamätám sa, že vlani začal písať ži­vo­to­pis Xe­no­fonta – čo bolo vý­sled­kom jeho nadšenia ešte z čias jeho uni­ver­zit­ných štúdií, keď prvýkrát čítal Anabázu a Me­mo­ra­bí­lia a o všetko stratil záujem vo chvíli , keď Xenofont viedol de­sať­ti­síce vojakov späť k moru. Faktom je, že Vanceovo pre­kla­da­nie Menandra bolo be­z­o­hľadne pre­ru­šené. Pohrúžil sa na celé týždne do kri­mi­nál­nej záhady, ktorá pri­vá­dzala celú krajinu do ne­uve­ri­teľ­ného vzru­še­nia.


  Toto vy­šet­ro­va­nie, v ktorom vy­stu­po­val ako akýsi „amicus curiae‟ Johna F. X. Markhama, ne­wy­orks­kého ok­res­ného pro­ku­rá­tora, sa okamžite pre­slá­vilo ako Krá­ľov­ské vraž­de­nie. Názov – výsledok no­vi­nár­skeho zvyku prilepiť vzru­šu­júcu nálepku na každú „cause celebre‟ – bol v istom zmysle ne­správny. Dé­mo­nické sa­tur­ná­lie zločinu nemali nič spoločné s mo­nar­chiami, ani ko­ru­no­va­nými hlavami. Naopak, celé mesto zrazu začalo ustra­šene čítať zbierku detských bás­ni­čiek. Aj napriek tomu sa názov Krá­ľov­ské vraž­de­nie hodil takmer dokonale, keďže pse­udo­nym Kráľ používal ra­fi­no­vaný zločinec pre tie naj­pod­lej­šie ciele. Bolo to toto meno, ktoré pri­viedlo Vancea na stopu a ukončilo reťaz ob­lud­ných zločinov, s ktorými sa dejiny kri­mi­na­lis­tiky ne­stretli už dávno.


  Rad prí­šer­ných a naoko ne­sú­vi­sia­cich udalostí, ktoré na­sle­do­vali v Krá­ľov­skom vraždení a ktoré vyhnali z Van­ce­ovej mysle myš­lienky na Menandra a gréckych básnikov sa začal ráno 2. apríla.


  Bol jeden z tých pre­krás­nych teplých, jarných dní, aký len občas ob­šťastní New York za­čiat­kom apríla. Vance ra­ňaj­ko­val na terase svojho domu vo Vý­chod­nej ulici 38. Bolo skoro poludnie, lebo Vance zvyčajne čítal dlho do noci a vstával neskoro, slnko, žiariace z modrého neba, rozp­res­telo nad mestom plášť letargie. Vance sa pre­ťa­ho­val na ležadle, raňajky mal pred sebou na nízkom stolíku, a díval sa cynickým ľú­tos­ti­vým pohľadom dolu na vrcholy stromov na dvore.


  Vedel som, na čo myslí. Mal vo zvyku chodiť každú jar do Fran­cúz­ska a v jeho pred­stave sa máj a Paríž sto­tož­ňo­vali ako u Georga Moorea. Ale veľký vpád po­voj­no­vých ame­ric­kých „nouveaux riches‟ do Paríža, pokazil jeho radosť z kaž­do­roč­ného výletu a práve včera mi oznámil, že zostane v New Yorku.


  Už mnoho rokov som bol Van­ce­ovým pria­te­ľom a právnym poradcom – akýmsi fi­nanč­ným správcom, pod­ni­ka­teľ­ským spo­loč­ní­kom a kolegom. Odišiel som z otcovej ad­vo­kát­skej kan­ce­lá­rie Van Dine, Davis & Van Dine, aby som sa naplno venoval podpore a spo­lu­práci v jeho ak­ti­vi­tách. Toto za­mest­na­nie zdalo byť oveľa vhod­nej­šie, ako nudná práca advokáta v dusnej kan­ce­lá­rii, a hoci som mal svoj byt vo West Side, trávil som väčšinu času vo Van­ce­ovom byte.


  Prišiel som v to ráno zavčasu, oveľa skôr ako Vance vstal, a keď som spra­co­val účty, ktoré prišli v ten deň, sedel som a fajčil som fajku, zatiaľčo Vance ra­ňaj­ko­val.


  „Viete, Van,‟ pri­ho­vo­ril sa mi svojím pokojným lenivým hlasom. „výhľady na jar a leto v New Yorku nie su ani vzru­šu­júce, ani ro­man­tické. Bude to protivná nuda. Ale nebude to také protivné, ako ces­to­va­nie do Európy s hŕbou pro­tiv­ných turistov, na ktorých narazíte na každom kroku... To je skutočne odporné.‟


  Málo tušil, čo pre neho chystajú najb­liž­šie týždne. Keby to vedel, po­chy­bu­jem, či by jeho roz­hod­nu­tie zmenili nádeje na starú pre­d­voj­novú jar v Paríži, lebo jeho ne­ná­sytný duch miloval zložité problémy, a práve v čase, keď sme v to ráno spolu hovorili, pre neho bohovia, ktorí ovládali jeho osud, mali pre neho pri­pra­venú zvláštnu a pútavú záhadu, ktorá sa mala hlboko dotknúť celého národa a pridať novú a hroznú kapitolu do dejín zločinu.


  Práve si nalieval druhú šálku kávy, keď sa vo dverách zjavil jeho starý anglický sluha Currie , ktorý prinášal prenosný telefón.


  „Je to pán Markham‟, povedal starec, ospra­vedl­ňu­júc sa. „Zdalo sa mi, že volá veľmi na­lie­havo a preto som sa mu opovážil povedať, že ste doma‟. Zapojil telefón do zástrčky a postavil aparát na stolík s ra­ňaj­kami.


  „V poriadku, Currie,‟ zašomral Vance a zdvihol slú­chadlo. „Nech je to čokoľvek, len aby to pre­ru­šilo túto pre­kliatu jed­not­vár­nosť.‟ Potom sa pri­ho­vo­ril Mark­ha­movi: „Môj vzácny priateľu, vy vôbec nespíte? Snáď sa so mnou chcete na­ra­ňaj­ko­vať, alebo ste zatúžili po zvuku môjho hlasu?‟


  Odrazu zmĺkol a posmešný výzor sa stratil z jeho chudej tváre. Vance bol nordický typ s dlhou, ostro rezanou tvárou, mal šedivé oči, úzky orlí nos a mocnú okrúhlu bradu. Ústa mal tiež pevné a ostro krojené, až na malý rys cynickej ukrut­nosti, ktorý bol skôr stre­do­zem­ský než severský. Jeho tvár bola zau­jí­mavá a vy­ža­ro­vala silu, hoci by ste o nej ne­po­ve­dali, že je pekná. Bola to tvár mys­li­teľa-samotára a práve jej prísnosť, súčasne hĺbavá a tvrdá, ho od­de­ľo­vala od os­tat­ných.


  Hoci mal pokojnú povahu a bol vzorom se­ba­o­vlá­da­nia, všimol som si, že keď v to ráno počúval Markhama v telefóne, nemohol celkom skryť svoj horlivý záujem o to, čo mu Markham hovoril. Trochu sa zamračil a v jeho očiach sa odrážalo vnútorné prek­va­pe­nie. Občas šeptom vyrazil: „To je čudné‟, alebo „No, ale toto‟, alebo „Ne­zvy­čajná zá­le­ži­tosť‟ - jeho obľúbené poznámky – a keď o niekoľko minút pre­ho­vo­ril, na jeho správaní sa bolo vidieť čudné vzru­še­nie.


  „Ale pri­ro­dzene,‟ povedal. „Ne­pre­pa­siem to za všetky Me­nan­drove stratené komédie– znie to šialene – okamžite sa oblečiem – au revoir.‟


  Keď zložil slú­chadlo, zazvonil na Currieho.


  „Sivý oblek,‟ prikázal mu, „tmavú viazanku a čierny klobúk‟. Potom sa vrátil za­mys­lený ku svojej omelete.


  Po chvíli na mňa šibalsky pozrel.


  „Mohli by ste mi povedať, čo viete o lu­ko­streľbe?‟ opýtal sa.


  O lu­ko­streľbe som nevedel nič, okrem toho, že ide o streľbu šípov do terča a priznal som sa k tomu.


  „Nemohol by som povedať, že ste ma veľmi poučili.‟ Zapálil si ľa­hos­tajne cigaretu. „Myslím, budeme si musieť trochu pre­štu­do­vať lu­ko­streľbu. Nie som v tomto odvetvi au­to­ri­tou, ale kedysi v Oxforde som strieľal z lukom. Nie je to vášnivo vzru­šu­júca zábava – oveľa nud­nej­šia ako golf, ale rovnako zložitá.‟ Chvíľku za­mys­lený fajčil: „Počujte, Vance, buďte taký dobrý a prineste mi z knižnice knihu o lu­ko­streľbe od Dr. Elmera.‟


  Doniesol som knihu a on v nej asi pol hodiny listoval. Prečítal kapitolu o lu­ko­stre­lec­kých spolkoch, tur­na­joch a zápasoch a prezeral dlhý zoznam naj­lep­ších ame­ric­kých vý­sled­kov. Konečne sa oprel o stoličku. Bolo zrejmé, že objavil čosi, čo u neho vyvolalo zmätený výzor a rozp­rú­dilo činnosť jeho cit­li­vého mozgu.


  „Úplne šialené, Van,‟ po­zna­me­nal a zahľadel sa do neznáma „Stre­do­veká tragédia v modernom New Yorku. Nenosíme kožené nohavice a kamizoly a predsa – do paroma!‟ odrazu sa vzpria­mil. „Nie, nie, to je nezmysel. Vplýva na mňa šia­len­stvo Mark­ha­mo­vej správy...‟ Odpil si ešte z kávy, ale jeho výzor mi pre­zrá­dzal, že sa nemôže zbaviť myš­lienky; ktorá ho ovládala.


  „Ešte jednu lás­ka­vosť, Van,‟ povedal konečne. „Doneste mi nemecký slovník a Burton Ste­ven­so­novu príručku poézie.‟


  Keď som doniesol knihu, pozrel sa na jedno slovo v slovníku a odložil knihu.


  „Žiaľ, je to tak – hoci som to hneď vedel.‟ Potom vzal diel tej veľkej an­to­ló­gie, v ktorom boli detské reč­ňo­vanky. O niekoľko minút zavrel aj túto knihu, pre­tia­hol sa na stoličke, odfúkol dlhý pruh dymu k plátenej streche nad sebou.


  „To nemôže byť pravda,‟ od­po­ro­val akoby sám sebe. „Je to priveľmi fan­tas­tické, príliš dia­bol­ské, zvrátené. Detská reč­ňo­vanka pre­me­nená na krv – svet v dutom zrkadle – zvrá­te­nie všetkého rozumu. To je ne­mys­li­teľné, ne­zmy­selné ako čierna mágia a ča­ro­dej­níc­tvo. Je to vi­di­teľné šia­len­stvo.‟


  Pozrel na hodinky, vstal a šiel dnu, za­ne­cha­júc ma nejasným úvahám o prí­či­nách svojho ne­zvy­čaj­ného zmätku. Kniha o lu­ko­streľbe, nemecký slovník, zbierka detských reč­ňo­va­niek a Vanceove ne­po­cho­pi­teľné poznámky o šia­len­stve a fantázii – akú spo­ji­tosť majú tieto veci? Usiloval som sa nájsť aspoň jedného spo­loč­ného me­no­va­teľa, ale bez naj­men­šieho úspechu. Nebol div, že sa mi to ne­po­da­rilo.


  Aj pravda, ktorá vysvitla o pár týždňov, po­dop­retá radom ne­po­pie­ra­teľ­ných dôkazov, vyzerala príliš zvrátene, aby ju mohol pochopiť normálny ľudský mozog


  Vance zakrátko prerušil moje márne úvahy. Bol oblečený do vy­chádz­ko­vého obleku a bol ne­tr­pez­livý, že Markham ešte ne­pri­šiel.


  „Viete, túžil som po niečom zau­jí­ma­vom, peknom, na­prí­klad po pútavom zločine“, po­zna­me­nal, „ale na môj’ dušu – netúžil som práve po zlom sne. Keby som nepoznal tak dobre Markhama, po­doz­rie­val by som ho, že si robí zo mňa blázna.“


  Keď o niekoľko minút prišiel Markham na terasu, bolo jasné, že to myslí vážne. Jeho výzor bol chmúrny a zmätený a zvyčajné srdečné pri­ví­ta­nie skrátil iba na krátku for­ma­litu. Markham a Vance boli pria­teľmi už 15 rokov. Hoci mali pro­ti­chodné povahy – jeden prísne útočný, prudký, priamy a skoro ťarbavo vážny, druhý náladový, cynicky uhladený, ne­zau­jí­ma­júci sa o pre­chodné životné problémy – našli v sebe prí­ťaž­li­vosť pro­ti­kla­dov, ktorá tak často utvárala základ ne­ro­zluč­ného a trváceho pria­teľ­stva.


  Markham za svojej šesť­násť­me­sač­nej praxe štátneho pro­ku­rá­tora v New Yorku často volal Vancea na radu o dô­le­ži­tých otázkach a Vance nikdy ne­s­kla­mal dôveru, ktorú v neho vkladal.


  Často to bolo iba Van­ce­ovou zásluhou, že vyriešil veľa zločinov, ktoré sa vyskytli za Mark­ha­mo­vej praxe. Jeho znalosť ľudskej povahy, jeho veľká sčí­ta­nosť a kultúrne ve­do­mosti, jeho bystrý zmysel pre logiku a jeho čuch pre skrytú pravdu ukrytú pod povrchom, pod kopou balastu, ktoré ofi­ciál­nych vy­šet­ro­va­te­ľov zvádzalo z cesty, to všetko sa hodilo pre rolu de­tek­tíva – úlohu, ktorú ne­ofi­ciálne vy­ko­ná­val v spojení s prípadmi, ktoré patrili pod právomoc Markhama.


  Prvý Vanceov prípad bol v spojení s vraždou Alvina Bensona. A keby nebolo jeho spo­lu­ú­časti pri vy­šet­ro­vaní, po­chy­bu­jem, že by niekedy pravda vyšla najavo. Na­sle­do­valo za­škr­te­nie Margity Odel­lo­vej – tajomná vražda, pri ktorej by obvyklé po­li­cajné metódy ne­vy­hnutne sklamali. A vlani prek­va­pu­júce vy­vraž­de­nie rodiny Gre­e­nov­cov, ktoré by vrah dokončil do tra­gic­kého konca, ak by Vance ne­pre­ka­zil jeho konečný zámer.


  Nebolo teda prek­va­pe­ním, že sa Markham obrátil na Vancea hneď na začiatku Krá­ľov­ského vraž­de­nia. Všimol som si, že čím ďalej, tým viac sa spo­lie­hal na jeho pomoc vo svojom po­li­caj­nom pátraní a v tomto prípade bolo mi­mo­riadne šťastné, že si pozval Vancea, lebo len pod­rob­nou zna­los­ťou ab­nor­mál­nych psy­cho­lo­gic­kých pohnútok, akou Vance dis­po­no­val, sa podarilo zastaviť ne­bez­peč­ného zločinca ešte predtým, ako dokonal svoje ska­zo­nosné dielo.


  „Všetko to môže byť len honba za preludom,‟ povedal Markham bez pre­sved­če­nia, „ale myslel som si, že by ste sa na to chceli ísť pozrieť...‟


  „Ale pri­ro­dzene.‟ Vance sa ironicky usmial na Markhama. „Sadnite si na chvíľu a všetko mi povedzte po­po­riadku. Mŕtvola neutečie. Naj­lep­šie je, uspo­ria­dať si fakty, kým sa pozrieme na po­zos­tatky. Na­prí­klad kto hrá úlohu v prvom dejstve? A prečo sa vrhá kan­ce­lá­ria ok­res­ného pro­ku­rá­tora na prípad vraždy už hodinu po smrti za­vraž­de­ného? Všetko, čo sme tu doteraz povedali, sa rozplýva v úplný nezmysel.‟


  Markham si za­mra­čene sadol na kraj stoličky a prezeral si koniec cigarety.


  „Do čerta, Vance, ne­za­čí­najte s týmto mys­tic­kými taj­nos­tkár­stvom. Zločin ak je to zločin – vyzerá dosť jasne. Je to ne­ob­vyklá metóda vraždy, to pri­púš­ťam, ale rozhodne nie ne­zmy­selná. Lu­ko­streľba sa stala v posledné časy priam módou. S lukmi a šípmi sa bavia v každom meste a na každej ame­ric­kej uni­ver­zite.‟


  „Pri­púš­ťam. Ale už dávno ich ne­pou­žili na zabitie ľudí, ktorí sa volajú Pard.‟


  Markham pri­žmú­ril oči a skúmavo hľadel na Vancea. „Aj vám to prišlo na um?‟


  „Priamo mi to skočilo do mysli v tom okamihu, keď ste mi povedali meno obete.‟ Vance chvíľku za­mys­lene fajčil „Kto je le­opar­do­vým vrahom... čudné, ako v pamäti zostane trčať básnička z detstva… Mi­mo­cho­dom, aké mal vlastne krstné meno ten ne­šťastný pán Pard?‟


  „Myslím, že Jozef.“


  „To mi veľmi nepomôže. Nemal druhé meno?‟


  „Pozrite sa, Vance,‟ Markham nasrdený vstal. „čo má krstné meno spo­loč­ného so za­vraž­de­ním?‟


  „Ešte netuším, ale keď už šia­len­stvo, tak poriadne. Načo by nám boli zbytky zdravého rozumu?‟


  Zazvonil na Currieho a poslal ho po te­le­fónny zoznam. Markham pro­ti­re­čil, ale Vance akoby ho nepočul; keď mu doniesol zoznam, listoval chvíľu v ňom.


  „Žil zosnulý na Ri­ver­side Drive?‟ opýtal sa konečne a držal prst na mene, ktoré našiel.


  „Myslím, že áno.‟


  „Aha.‟ Vance zatvoril knihu a šibalsky i víťazne pozrel na ok­res­ného pro­ku­rá­tora „Markham,‟ povedal pomaly, „v te­le­fón­nom zozname je uvedený iba jeden Jozef Pard. Býva na Ri­ver­side Drive, jeho jeho druhé meno je Leopold.‟


  „A čo je na tom?‟ Mark­ha­mov tón bol skoro zúrivý. „Aj keď sa volal Leopold, naozaj myslite, že to má čosi spo­loč­ného s tým, že ho za­vraž­dili?‟


  „‚Milý priateľ, na nič nemyslím, na môj dušu.‟ Vance pokrčil ľahko ramenami. „Len tak si za­zna­me­ná­vam niekoľko faktov v spojení s prípadom. Veci sa teda majú takto: akýsi pán Jozef Leopold Pard – skrátka Leo Pard – bol zabitý lukom a šípom. Ne­pri­padá to už aj vášmu úradnému mozgu ne­uve­ri­teľne čudné?‟


  „Nie.‟ Markham toto od­miet­nute skoro vypľul. „Meno mŕtveho je dosť všedné, ja sa len čudujem, že pri tejto novej móde lu­ko­streľby v celom kraji neboli zabití alebo ranení viacerí ľudia. Okrem toho je celkom možné, že Pardova smrť je ne­šťast­nou náhodou.


  „Pre pána kráľa!‟ Vance krútil váhavo hlavou. „ Tento fakt, aj keby bol pravdivý, ne­vy­jasní nijako situáciu. Ešte ju zapletie. Z tisícov lu­ko­stre­lec­kých nad­šen­cov bol náhodou jediný zabitý šípom a práve ten sa volal práve Leo Pard. Tento pred­po­klad by nás zaviedol k špi­ri­tizmu a dé­mo­no­ló­gii, ba ktovie ešte k čomu. Vari len neveríte v Eblísa a Azazela a džina, ktorí vy­pa­ra­tia čer­tov­ské fígle ľudstvu?‟


  „Pretože pri­púš­ťam náhodu, musím byť mo­ha­me­dán­skym my­to­ló­gom?‟ odvrkol Markham urazene.


  „Milý môj, známe dlhé rameno náhody tiež nesiaha do ne­ko­nečna. Sú tu predsa len zákony prav­de­po­dob­nosti, založené na celkom istých ma­te­ma­tic­kých for­mu­lách. Veľmi by som zo­smut­nel, keby som len pomyslel, že takí ľudia, ako Laplace, Czuber a von Kries žili nadarmo. – Terajšia situácia je však ešte zlo­ži­tej­šia než tušíte. Na­prí­klad do telefónu ste spo­me­nuli, že posledný človek, ktorého videli s Pardom pred jeho smrťou, sa volá Sperling.‟


  „A aký tajný význam je v tomto fakte?‟


  „Azda len viete, čo znamená Sperling po nemecky,‟ precedil pomedzi zuby sladko Vance.


  „Chodil som do gymnázia,‟ odsekol Markham. Potom vyvalil oči a zdúpnel.


  A Vance mu pri­str­čil nemecký slovník.


  „Ale v každom prípade si to slovo vy­hľa­dajte. Musíme byť dôkladní. Aj ja som si ho našiel. Tŕpol som, že pod­lie­ham svojej fantázii a chcel som to slovo vidieť čierne na bielom.‟


  Markham mlčky otvoril knihu a preletel očami stránku. Keď chvíľu uprene hľadel na to slovo, rozhodne sa vzoprel, akoby sa bránil čarom. Keď sa ozval, bol jeho hlas pohŕdavý a výbojný.


  „Sperling znamená vrabec, to predsa vie každý školák. A čo je na tom?!‟


  „Prav­daže‟, Vance si lenivo za­pa­ľo­val novú cigaretu, „a každý školák vám za­re­ci­tuje starú detskú reč­ňo­vačku. Volá sa: „Smrť a pohreb leoparda.‟ vari nie?‟ Vance hľadel prísne na Markhama, ktorý sa meravo díval von na jarné slnko. „A keďže sa tvárite, že ne­poz­náte toto detské klasické dielo, dovoľte, aby som vám pri­po­me­nul prvú slohu.‟


  Za­mra­zilo ma, ako by sa objavil ne­vi­di­teľný prízrak, keď Vance re­ci­to­val staré detské veršíky:


  „Kto je Le­opar­do­vým vrahom?


  Ja, vrabec čvikám,


  môj šíp ostrý jedným šmahom,


  pre­šiel mu jeho srdcom.‟


II. Na lukostreleckom ihrisku.

V sobotu 2. apríla o 12.30

Markham pomaly znovu obrátil pohľad na Vancea.

„To je šialené,‟ po­zna­me­nal ako človek, ktorého po­sta­vili pred čosi ne­vys­vet­li­teľ­ného a súčasne plného hrôzy.

„Ale, ale,‟ Vance zamával ľahko rukou. „To je plagiát, ja som to ne­po­ve­dal prvý‟. Snažil sa prekonať vlastný pocit zmätku pred pre­tvár­kou. „A teraz nám už naozaj chýba iba nejaká „ina­mo­rata‟, ktorá by opla­ká­vala smrť pán Parda! Možno si spo­me­niete na slohu:

„Pý­tame sa, čie očičká

pla­čom sa zabronia?

Moje najviac lká ma­čička

sĺz preňho vyronia.‟

Markham mykol ľahko hlavou a klepal nervózne prstami na stenu.

„Preboha, Vance, naozaj je v tomto prípade aj dievča. A je tu i možnosť, že na dne všetkého leží žiar­li­vosť.‟

„Aha. Už sa bojím, že sa z toho vyvinie akýsi „tableau vivant“ pre dospelé štu­dentky, však? Ale to našu prácu len uľahčí. Treba nám už len nájsť muchu.‟

„Muchu?‟

„Musca do­mes­tica, aby som sa vyjadril pedantne... milý Markham, vari ste zabudli?‟

„Kto len videl, ako umrel?

Ja, mucha zdeľuje,

moje oko, pátra vô­kol

na­veky v strehu je.‟

„Vráťte sa na zem,‟ po­zna­me­nal Markham. „Toto je nie detská hra, je to hrozne vážna vec.‟

Vance roztr­žito prikývol.

„Detská hra je niekedy tá naj­váž­nej­šia vec v živote.‟ Z jeho slov znel čudný vzdia­lený tón. „Nepáči sa mi to – vôbec sa mi to nepáči. Je v tom priveľa detského – z dieťaťa, ktoré sa narodilo staré a s na­ru­še­nou psy­chi­kou. Je to ako akási ohavná zvrá­te­nosť.‟ Hlboko vdýchol dym cigarety a urobil ľahký, od­mie­tavý pohyb. „Povedzte mi pod­rob­nosti, musíme sa pre­sved­čiť, keď už stojíme na tejto šialenej pre­vrá­te­nej zemi.‟

Markham si znovu sadol.

„Veľa pod­rob­ností neviem. Povedal som vám do telefónu všetko, čo o tomto prípade viem. Starý profesor Dillard mi te­le­fo­no­val chvíľu predtým, ako som vám volal.‟

„Dillard? Vari nie profesor Bertrand Dillard?‟

„Ale áno. Tragédia sa odohrala v jeho dome. Poznáte ho?‟

„Osobne ani nie. Poznám ho len tak, ako ho pozná vedecký svet – ako jedného z naj­väč­ších žijúcich te­ore­tic­kých fyzikov. Mám väčšinu jeho kníh. Ako to, že vám te­le­fo­no­val?"

„Poznám ho už skoro dvadsať rokov. Študoval som u neho ma­te­ma­tiku na Ko­lum­bij­skej uni­ver­zite a neskôr som preňho robil akúsi práv­nickú robotu. Keď našli Pardovu mŕtvolu, hneď mi te­le­fo­no­val, bolo asi pol dva­nás­tej. Zavolal som seržanta Heatheho z od­de­le­nia pre vy­šet­ro­va­nie vrážd a odovzdal som mu prípad – hoci som mu povedal, že tam neskôr prídem osobne. Potom som te­le­fo­no­val vám. Seržant a jeho ľudia ma čakajú u Dillarda.‟

„A aká situácia u nich doma?‟

„Ako iste viete, profesor odišiel asi pred de­sia­timi rokmi do penzie. Odvtedy žije na 75. západnej ulici neďaleko Drive. Vy­cho­vá­val dieťa svojho brata, pät­násť­ročné dievča. Teraz má dvad­sať­päť. Žije s nimi aj jeho chrá­ne­nec Skule Bordsson, môj spo­lu­žiak z uni­ver­zity. Profesor ho adop­to­val, keď bol celkom malý. Bordson má teraz asi 40 rokov a je pro­fe­so­rom ma­te­ma­tiky. Prišiel sem z Nórska päťročný a o päť rokov sa stal sirotou. Je to priam ma­te­ma­tický génius. Dillard v ňom zrejme videl budúceho veľkého fyzika, a preto ho adop­to­val.‟

„Počul som o Bords­so­novi‟, prikývol Vance, „pred nedávnom vydal akési dodatky k Mieovej teórii o elek­tro­dy­na­mike po­hy­bu­jú­cich sa telies... A tí traja – Dillard. Bordsson a to dievča – žijú sami?‟

„S ko­mor­ní­kom a ku­chár­kou. Zdá sa, že Dillard má veľké príjmy. Nie sú však veľmi osa­mo­tení. Dom sa stal akýmsi útulkom ma­te­ma­ti­kov a čoskoro tam vznikla vedecká komunita. Bol som tam nie­koľ­ko­krát a stále tam mali hostí. Či už vážni učenci ab­s­trakt­ných vied hore v knižnici, alebo hlučná mládež dole v salóne.‟

„A Pard?‟

„Ten patril k spo­loč­nosti Belly Dil­lar­do­vej – trochu starší, spo­lo­čen­ský, slobodný, držiteľ nie­koľ­kých lu­ko­stre­lec­kých re­kor­dov…‟

„Áno, viem. Práve jeho meno som našiel v knihe o lu­ko­streľbe. Akýsi J. L. Pard dosiahol vysoké body v nie­koľ­kých ne­dáv­nych maj­strov­stvách, A všimol som si, že aj akýsi pán Sperling súťaží v lu­ko­streľbe. Slečna Dil­lar­dová sa tiež zaujíma o lu­ko­streľbu?"

„Áno. A celkom nadšene. Dokonca or­ga­ni­zo­vala Ri­ver­sid­ský lu­ko­stre­lecký klub. Jeho stále ihrisko je pri Sper­lin­go­vom dome v Sca­re­dale. Ale slečna Dil­lar­dová zriadila ihrisko v bočnom dvore pro­fe­so­rovho domu na 75. ulici. A na tomto ihrisku bol Pard zabitý."

„Aha. A vy vravíte, že posledný človek, ktorý s ním bol, bol Sperling? A kde je teraz náš vrabček?‟

„Neviem. Bol s Pardom tesne pred tra­gé­diou, ale keď našli mŕtvolu, zmizol. Dúfam, že Heath už o ňom bude mať nejaké správy.‟

„A kde tkvie možný motív žiar­li­vosti, ktorý ste naz­na­čili?" Vance privrel oči a fajčil. Toto bolo prejavom jeho rozvahy a znamením in­ten­zív­neho záujmu o to, čo mu roz­prá­vali.

„Profesor Dillard naznačil, že medzi jeho neterou a Pardom bol akýsi vzťah a keď som sa ho pýtal, aký bol účel návštevy Sper­linga v jeho dome, priznal, že aj Spler­ling sa zauiímal o dievča. Nechcel som po telefóne ro­zo­be­rať pod­rob­nosti. Mám však dojem, že Pard a Sperling boli súpermi a Pard mal lepšie výhľady.

„A tak teda vrabec zabil leoparda.” Vance pokýval ne­dô­ver­čivo hlavou „Je to príliš jed­no­du­ché a ne­vys­vet­ľuje to tú dia­bol­sky presnú re­kon­štruk­ciu reč­ňo­vanky o le­opar­dovi. Je v tom čosi hlbšieho – čosi ta­jom­nej­šieho a hro­zi­vej­šieho – v tomto gro­tesk­nom prípade. – Kto našiel Pardovu mŕtvolu?‟

„Sám Dillard. Vyšiel na malý balkón v zadnej časti domu a zbadal Parda, ktorý ležal dolu na ihrisku so šípom v srdci. Nakoľko starec trpí veľmi ťažkou dnou, v bo­les­tiach zišiel dolu a keď videl, že ten človek je mŕtvy, te­le­fo­no­val mi. Toto sú všetky pred­bežné in­for­má­cie, ktoré mám.‟

„Nemohol by som povedať, že by ma tieto in­for­má­cie osvie­tili. Ale aspoň niečo.‟ Vance vstal. – „Milý Markham, pri­pravte sa na čosi zvlášt­neho a pre­klia­teho. Môžeme vynechať nehody a náhody. Pri­púš­ťam, že obyčajný šíp z luku – vyrobený z mäkkého dreva s malým končitým hrotom – by mohol ľahko pre­nik­núť šatami i hruďou, aj keby bol vy­stre­lený z luku strednej váhy, ale fakt, že chlap menom Sperling zabije chlapa, ktorý sa volá Leo Pard a okrem toho lukom a šípom, toto vylučuje každú náhodu, ani zhodu okol­ností. Naozaj, táto ne­uve­ri­teľná zhoda jed­no­značne dokazuje ra­fi­no­vaný dia­bol­ský úmysel za celým týmto prípadom.‟ Kráčal ku dverám. „Poďte, aby sme sa do­zve­deli čosi viac o tom, čo rakúski po­li­cajní úradníci učene nazývajú „situs criminis.‟

Hneď sme vyrazili a Mark­ha­mo­vým autom sme šli do mesta. Keď sme vyšli z ústred­ného parku na Piatej Avenue, prešli sme ústím 72. ulice a o niekoľko minút sme odbočili zo Západnej Avenue na 75. ulicu. Dil­lar­dov dom – číslo 391 – bol napravo od nás na vzdia­le­nom konci bloku smerom k rieke. Medzi ním a Drive stál na rohu veľký 15-po­scho­dový nájomný dom. Pro­fe­so­rov dom sa akosi učupil, ako by v se­ba­ob­rane, v tôni tejto veľkej budovy. Dil­lar­dov dom bol zo šedého vápenca, ktorý dažďom stmavol a patril do dôb, keď sa domy tohto druhu stavali na dlhý čas a boli veľmi pohodlné. Pozemok, na ktorom stál, mal prie­čelnú dĺžku 35 stôp a prie­če­lie domu samo bolo dlhé 25 stôp. Zo­stá­va­jú­cich 10 stôp pozemku, ktoré tvorili plochu, od­de­ľu­júcu dom od ná­jom­ného domu, bolo od ulice oddelené kamenným múrom vysokým 10 stôp, s veľkou železnou bránou upro­stred. Ako už bolo spo­me­nuté, dom bol po­sta­vený v ko­lo­niál­nom štýle. Niekoľko nízkych schodov viedlo k úzkemu vchodu, ktorý bol ozdobený štyrmi bielymi ko­rint­skými stĺpmi. Na druhom poschodí po celej šírke domu bol rad kríd­lo­vých okien, ktoré boli zasklené pra­vouh­lými, olovom za­lia­tymi ta­buľ­kami. Neskôr som sa dozvedel, že to boli okná knižnice. Z celého domu, dýchalo čosi po­koj­ného a zrejme sta­ro­mód­neho. Podobal sa všetkému, len nie scéne krutého zločinu.

Dve po­li­cajné autá stáli obďaleč domu a keď sme prišli, na ulici sa zhŕklo niekoľko ľudí . Strážnik opretý o jeden zo stĺpov pri vchode sa na nich pozeral s unudeným po­hŕda­ním.

Starý sluha nás zaviedol do salónu naľavo od vstupnej haly, kde sme našli seržanta Ernesta Heatha a dvoch ďalších ľudí z od­de­le­nia pre vy­šet­ro­va­nie vrážd. Seržant stál za pro­stred­ným stolom, fajčil a pria­teľ­sky privítal Markhama.

„Som rád, že ste prišli,‟ povedal a utrápený pohľad v jeho chlad­ných modrých očiach sa akoby trochu vyjasnil „Čakal som vás. Na celom tomto prípade je čosi pre­kliate po­doz­ri­vého.‟

Spo­zo­ro­val Vancea, ktorý sa zastavil v pozadí a jeho široké bojovné črty sa stiahli do dob­ro­my­seľ­ného úškrnu.

„Dobrý, pán Vance! Dúfal som, že vás zatiahnu do tohto prípadu. Čo ste robili počas tých mesiacov, čo sme sa nevideli?‟ Mi­mo­voľne som po­rov­ná­val toto ser­žan­tovo úprimné pria­teľ­stvo s jeho odporom, keď sa s Vanceom stretli prvý krát. Od tých čias už pre­tieklo veľa vody a medzi Heathom a Vanceom sa vy­tvo­rilo úprimné pria­teľ­stvo, založené na vzá­jom­nej úcte a úprimnom obdive k schop­nos­tiam toho druhého.

Vance mu podal ruku a v kútikoch úst mu pohrával úsmev.

„Aby som povedal pravdu, seržant, snažil som sa odhaliť stratenú slávu istého Aténčana, ktorý sa volal Me­nan­dros a bol súperom dra­ma­tika Filemona. Dosť hlúpa zábava, však?"

Heath zašomral.

„No, ak to viete tak dobre, ako od­ha­ľo­vať zlo­čin­cov, výsledok je zaručený.‟ Bola to prvá lichôtka, ktorú som od neho počul a do­ka­zo­vala nielen jeho hlboký obdiv, ale aj jeho vlastný zmätok a neistotu.

Markham vycítil ser­žan­tovu neistotu a opýtal sa ho azda priostro: „Aké máte problémy?“

„Nenazval by som to prob­lé­mami, pán pro­ku­rá­tor,“ od­po­ve­dal Heath, „naoko to vyzerá, akoby sme mali vtáčika, ktorý to má na svedomí, v klietke. Ale nie som spokojný a – oh, do čerta – pán Markham... to je ne­pri­ro­dzené, nedáva to zmysel!‟

„Chápem, na čo myslíte.“ Markham pozrel na seržanta kriticky. „Dom­nie­vate sa, že vinníkom je Sperling?“

„Pri­ro­dzene, že je vinník,‟ zdô­raz­ňo­val Heath azda trochu pri­hor­livo. „Ale to ma netrápi. Aby som sa vám priznal, čudné je meno toho chlapa, čo ho za­vraž­dili a práve lukom a šípom...‟ Trochu za­han­bene zaváhal. „Nezdá sa vám to trochu zvláštne?‟

Markham zmätene prikývol. „ Vidím, že ani vy ste ne­za­budli na detské reč­ňo­vanky.“

Vance šibalsky pozrel na Heatha.

„Práve ste sa zmienili, milý seržant, o pánu Sper­lin­govi ako o „vtáč­kovi‟; toto ozna­če­nie bolo veľmi pri­lie­havé. Viete, Sperling znamená po nemecky vrabec a iste sa pamätáte, že to bol vrabec, ktorý zabil leoparda lukom. Zau­jí­mavá situácia, však?‟

Seržant vy­treš­til oči a otvoril ústa. Hľadel na Vancea v priam smiešnom roz­čú­lení.

„No. To je pekná volovina!“

„Ja by som to skôr nazval vtá­ko­vi­nou, nie?‟

„Vy by ste to nazvali tak, že by tomu nikto z nás ne­ro­zu­mel“, odsekol po­dráž­dene Heath Zvyčajne stával sa bojovným, keď stál pred čímsi ne­vys­vet­li­teľ­ným.

Markham ich dip­lo­ma­ticky prerušil. „Povedzte nám pod­rob­nosti celého prípadu, seržant Pred­po­kla­dám, že ste vy­po­čú­vali všetkých v dome.“

„Len povrchne,“ Heath prehodil nohu cez roh stola a zapálil si cigaretu „Čakal som na vás. Vedel som, že sa poznáte so starým pánom, a tak som len vykonal naj­ne­vy­hnut­nej­šie opat­re­nia Postavil som jedného chlapa von na dvor, aby dával pozor, aby sa nikto nedotkol mŕtvoly, kým nepríde doktor Doremus – dorazí poobede. Te­le­fo­no­val som aj do od­de­le­nia pre odtlačky prstov ešte skôr, ako som odišiel z kan­ce­lá­rie. Musia prísť každú chvíľu – hoci neviem na čo nám tu budú...“

„A čo luk, z ktorého vy­stre­lili šíp?“ prerušil ho Vance. „To bola naša naj­lep­šia šanca, ale starý pán Dillard hovoril, že ho zdvihol na dvore a zaniesol do domu. Podľa mňa zotrel všetky odtlačky, ktoré na ňom boli!“

„A čo je so Sper­lin­gom?‟ spýtal sa Markham.

„Zistil som jeho adresu, žije vo vile vo West Chesteri – poslal som dvoch chlapov, aby ho pri­viedli. Potom som sa roz­prá­val so slu­žob­níc­tvom – starým chlapom, ktorý vás sem doviedol a jeho dcérou, ženou v stred­ných rokoch, ktorá varí. Zdá sa mi, že nič nevedia, alebo nechcú vedieť. Potom som sa pokúsil vypočuť mladú dámu,‟ seržant mykol plecami popudený zú­fals­tvom, „no ne­z­vládla to a rozp­la­kala sa, preto som si myslel, že česť vypočuť ju pre­ne­chám vám. Snitkin a Burke,‟ ukázal na dvoch de­tek­tí­vov pri priečelí okna, „prezreli prízemie, ihrisko a zadný dvor a snažili sa niečo nájsť, ale márne. To je všetko, čo sme doteraz zistili. Len čo príde Doremus a ľudia pre odtlačky prstov a keď si podrobne po­ho­vo­rím so Sper­lin­gom, potom to roz­hý­beme.“

Vance si za vzdychol. „Milý seržant, aj keď ste urobili, čo sa dalo, nebuďte sklamaný, keď sa vám to nakoniec zosype. V tejto reč­ňo­van­ko­vej vý­stred­nosti je čosi pre­kliate čudného, a podľa mňa tu budeme pátrať ešte dlho.“

„Čo?‟ Heath pozrel na Vancea bystrým, ma­lo­my­seľ­ným pohľadom. Bolo vidieť, že aj on má podobný názor.

„Seržant, ne­ne­chajte sa pánom Vanceom odradiť‟, utešoval ho Markham. „Príliš uvoľnil uzdu svojej fantázii.“ Potom sa ne­tr­pez­livo obrátil ku dverám. „Po­ob­ze­ráme sa, kým prídu ostatní. Neskôr sa po­roz­prá­vam s pro­fe­so­rom Dil­lar­dom a os­tat­nými členmi do­mác­nosti.. A mi­mo­cho­dom, seržant, ne­spo­me­nuli ste pána Bordsona. Nie je doma?‟

„Je na uni­ver­zite, ale mal by sa čoskoro vrátiť.“

Markham prikývol a šiel za ser­žan­tom do hlavnej haly. Keď sme pre­chá­dzali chodbou, zaznel na scho­dišti jasný, ale trochu roz­ru­šený ženský hlas z tmy nad nami.

„To ste vy, Markham? Strýc vás spoznal po hlase. Čaká vás v knižnici.“

„Prídem za ním asi o päť minút, slečna Dil­lar­dová.‟ Mark­ha­mov hlas znel otcovsky vľúdne. „Prosím vás, počkajte s ním, chcem sa roz­prá­vať aj s vami.‟

Dievča šeptom sú­hla­silo a zmizlo zo schodov.

Šli sme k zadným dverám dolnej haly. Za nimi bola úzka chodba, ktorá končila dre­ve­nými schodmi, vedúcimi do prízemia. Pod týmito schodmi sme vošli do veľkej izby s nízkou povalou, ktorej dvere viedli priamo do dvora na západnej strane domu.

Tieto dvere boli po­ot­vo­rené a stál v nich chlap z od­de­le­nia pre vy­šet­ro­va­nie vrážd, ktorého tam postavil Heath, aby dozeral na mŕtvolu.

Miest­nosť bola zrejme v mi­nu­losti prí­zem­ným skla­dis­kom, ale bola pre­sta­vaná, pre­ma­ľo­vaná a teraz bola akousi klu­bov­ňou. Betónová dlážka bola pokrytá tkanými ko­ber­cami a celá jedna stena bola po­ma­ľo­vaná pa­no­rá­mou lu­čišt­ní­kov z minulých storočí. Na ob­dĺž­ni­ko­vej stene naľavo bola veľká farebná re­pro­duk­cia lu­ko­stre­lec­kého ihriska s nápisom „Cieľ fins­bur­ských lu­čišt­ní­kov – Londýn 1594‟. V izbe bolo piano, gramofón, mnoho po­hodl­ných prú­te­ných sto­li­čiek, pestrá pohovka, obrovský prútený stôl, na ktorom boli všemožné športové časopisy a malá knižnica, plná kníh o lu­ko­streľbe. Niekoľko terčov ležalo v kúte a ich zlaté stredy a sú­stredné chro­ma­tické kruhy tvorili pestré farebné škvrny v slnečnom svetle, ktoré do miest­nosti prúdilo dvoma zadnými oknami Jedna časť steny neďaleko dverí bola ovešaná dlhými lukmi roz­lič­ných veľkostí a hmot­ností a vedľa nich bola veľká sta­ro­módna skriňa na náradie. Nad ňou visela malá polička, na ktorej bolo plno špor­to­vého náradia, kožené chrániče, rukavice, hroty na šípy, ciele a tetivy lukov. Medzi dverami a západným oknom bola jedna z naj­zau­jí­ma­vej­ších zbierok šípov, akú som kedy videl. Tu sa Vance zastavil a sta­rost­livo zbierku prezeral.“

„Po­ľov­nícke a bojové šípy,‟ po­zna­me­nal, „veľmi zau­jí­mavé... Ach! Zdá sa mi, že jedna z trofejí zmizla a bola vy­tia­hnutá veľmi rýchlo, mosadzný nit, ktorý ju pri­pev­ňo­val, je celkom zohnutý.‟ Na dlážke stálo niekoľko tulcov plných šípov; vytiahol jeden a podal ho Mark­ha­movi.

„Tento krehký šíp nevyzerá na to, že dokázal pre­bod­núť hruď,ale terčové šípy pre­stre­lia zver na vzdia­le­nosť 89 yardov. Prečo teda chýba lovecký šíp zo skrine? Zau­jí­mavý bod.‟

Markham sa zamračil a stisol pery. Ja som si uvedomil, že lipne na stra­te­nej nádeji, že tragédia mohla byť nehodou. Odhodil šíp bez­ná­dejne na stoličku a šiel k vnú­tor­ným dverám.

„Pozrime sa na mŕtvolu a polohu miesta,‟ povedal za­mra­čene.

Keď sme vyšli do teplého, jarného slnka, doľahol na mňa pocit opus­te­nosti. Úzky, dláždený dvor, na ktorom sme stáli, vyzeral ako kaňon medzi strmými ka­men­nými múrmi. Bol štyri alebo päť stôp pod úrovňou ulice, na ktorú sa vy­chá­dzalo nie­koľ­kými schodami, vedúcimi k dvierkam v múre. Holý zadný múr bez okien v nájomnom dome sa vypína do výšky 150 stôp, a Dil­lar­dov dom, hoci mal len 4 po­scho­dia, mal možno výšku mo­der­ného desať po­scho­do­vého domu. Hoci sme stáli v srdci New Yorku, nemohol nás nikto vidieť, iba ak z nie­koľ­kých po­stran­ných okien Dil­lar­dovho domu a z jedného okna vo výklenku domu v 76. ulici, ktorého zadný dvor sa pripájal k Dil­lar­dovmu dvoru.

Tento druhý dom, ako sme sa neskôr do­zve­deli, patril akejsi pani Druk­ke­ro­vej a bolo mu osudom určené hrať živú a tragickú úlohu v vy­rie­šení Pardovej vraždy. Niekoľko vysokých vŕb za­clá­ňalo jeho zadné okná a len okno vo výklenku malo priamy výhľad na tú časť dvora, kde sme stáli. Všimol som si, že sa Vance díva na ten výklenok a ako si ho prezeral, videl som na jeho tvári záblesk záujmu. Iba neskôr po­po­ludní som uhádol, čo zaujalo a upútalo jeho po­zor­nosť.

Lu­ko­stre­lecké ihrisko sa tiahlo od steny Dil­lar­dovho pozemku na 75. ulici po celej dĺžke až k podobnej po­u­lič­nej stene Druk­ke­rovho pozemku na 76. ulici, kde bol na plytkom pies­ko­vom podklade upravený pahorok zo sena. Vzdia­le­nosť medzi obidvoma stenami bola 200 stôp. Neskôr som sa dozvedel, umož­ňo­valo to tréning v lu­ko­streľbe dráhu dlhú 60 yardov.

Dil­lar­dov pozemok bol široký 135 stôp, Druk­ke­rov bol široký 65 stôp. Vysoký železný plot, ktorý roz­de­ľo­val obidva zadné dvory, bol od­strá­nený tam, kde kedysi pretínal priestor užívaný teraz na lu­ko­stre­lecké ihrisko. Na vzdia­le­nej­šom konci ihriska, chrbtom k západnej strane Druk­ke­rovho majetku, bol druhý vysoký nájomný dom, stojaci na rohu 76. ulice a Ri­ver­side Drive. Medzi obidvoma ob­rov­skými budovami prebieha úzka slepá ulička, ktorej vy­ús­te­nie do Dil­lar­dovho dvora bolo za­ta­ra­sené vysokým latkovým plotom, v ktorom boli malé dvierka so zámkou. Pre jasnosť pripájam k tomuto popisu nákres celej scény, lebo zo­sta­ve­nie to­po­gra­fic­kých a ar­chi­tek­to­nic­kých pod­rob­ností malo dôležitú úlohu v roz­rie­šení zločinu. Upo­zor­ňu­jem najmä na tieto body:

1. Malý balkón na druhom poschodí v pozadí Dil­lar­dovho domu, ktorý sa nakláňa nad lu­ko­stre­lecké ihrisko.

2. Okno vo výklenku na druhom poschodí Druk­ke­rovho domu, z ktorého južného domu je vy­hliadka na celé lu­ko­stre­lecké ihrisko smerom na 75. ulicu.

3. Slepá ulička medzi obidvomi ná­jom­nými domami, ktorá vedie z Ri­ver­side Drive do Dil­lar­dovho zadného dvora.

Pardovo telo ležalo takmer priamo predo dvermi do klubovne. Ležalo na chrbte s roz­tia­hnu­tými ramenami, nohy malo ľahko skrčené, hlavu smerom k začiatku ihriska do 76. ulice. Pard mal asi 35 rokov, strednú postavu s prvými prí­znakmi tučnenia. Jeho tvár bola sta­rost­livo oholená, okrem úzkych svetlých fúzikov. Mal oblečený dvoj­ra­dový športový oblek z ľahkého šedého flanelu, ble­do­modrú hodvábnu košeľu a hnedé topánky s hrubými gumovými po­doš­vami. Pri nohách mu ležal plstený klobúk.

Vedľa tela bola veľká kaluž zrazenej krvi, ktorá utvorila tvar veľkej uka­zu­jú­cej ruky. Ale vec, ktorá nás všetkých upútala od mys­tic­kej hrôzy, bol tenký šip, ktorý trčal kolmo z ľavej strany pŕs mŕtveho človeka. Šíp prenikol do hĺbky dvadsať palcov a tam, kde vnikol do tela, bola veľká, tmavá krvavá škvrna. Čo robilo túto vraždu ešte ne­zmy­sel­nej­šou, boli krásne sfarbené perá na šípe. Mali jas­ne­čer­venú farbu a na konci boli dva pruhy tyr­ky­sovo modré, čo dodávalo šípu sláv­nostný výzor. Mal som pocit ne­sku­toč­nosti celej tragédie, akoby som bol svedkom scény detskej lesnej hry.

Vance stál a pozeral na telo pri­žmú­re­nými očami, ruky mal vo vreckách kabáta. I pri zdan­li­vej me­ra­vosti jeho postoja som pobadal, že je bystro čulý a že jeho mozog sa za­po­dieva zo­sta­vo­va­ním či­ni­te­ľov scény, ktorá bola pred ním.


„Práve pod oknom. Leží na piane a čaká na našich ľudí, ktorí z neho zoberú odtlačky.‟

„Obávam sa, že nájdu len odtlačky pro­fe­so­ro­vej ruky.‟

Vance otvoril puzdro a vybral si novú cigaretu. „A som takmer pre­sved­čený, že ani na šípe ne­náj­dete ani jeden odtlačok.“ Heath sa skúmavo pozrel na Vancea.

„Prečo si myslíte, že luk našli pod oknom pán Vance?‟ opýtal sa.

